এনআরসি খসড়া তালিকা প্রকাশ হওয়ার পর রেজিস্ট্রার জেনারেল শৈলেশ জানিয়েছিলেন ভারতের নির্বাচন প্রক্রিয়া সম্পূর্ন অন্য এক সংস্থা পরিচালনা করে, তাই তালিকায় যাদের নাম নেই তাঁরা ভোট দিতে পারবেন কিনা এবিষয়ে তিনি কোনও মন্তব্য করেননি । এরপরই মুখ্য নির্বাচন কমিশনার ওপি রাওয়াত নিউজ ১৮কে জানিয়েছেন কেবলমাত্র ভারতের নাগরিকদেরই ভোটাধিকার আছে সুতরাং তালিকায় যাঁদের নাম নেই তাঁরা ভোট দিতে পারবেন না । এবিষয়ে অসমের মুখ্য নির্বাচন অধিকর্তার কাছে একটি রিপোর্ট চেয়ে পাঠিয়েছে নির্বাচন কমিশন । ৭-১০ দিনের মধ্যে পেশ করা হবে ওই রিপোর্ট ।